นายกรัฐมนตรี ร่วมรณรงค์จำหน่ายดอกมะลิสัญลักษณ์วันแม่แห่งชาติ พร้อมชื่นชมการออกแบบผ้าไทยร่วมสมัย ภูมิใจได้เผยแพร่สู่สากล
นายกรัฐมนตรีร่วมรณรงค์จำหน่ายดอกมะลิสัญลักษณ์วันแม่แห่งชาติ พร้อมชื่นชมการออกแบบผ้าไทยร่วมสมัย ภูมิใจได้เผยแพร่สู่สากลก่อนการประชุมคณะรัฐมนตรี นายอิทธิพล คุณปลื้ม รัฐมนตรีว่าการกระทรวงวัฒนธรรม นำคณะเข้าพบ พลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมเพื่อประชาสัมพันธ์กิจกรรม “ผ้าไทยสู่สากล เฉลิมพระเกียรติสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง” พร้อมชมการเสนอผลงานการออกแบบผ้าไทยร่วมสมัย โดยใช้เทคโนโลยี AR (Augmented Reality) ทั้งนี้กระทรวงวัฒนธรรมร่วมกับกระทรวงการต่างประเทศ จัดโครงการเผยแพร่ศิลปวัฒนธรรมไทยในประเทศญี่ปุ่นด้วยโดยนายกรัฐมนตรี กล่าวว่า เป็นเรื่องที่น่าภาคภูมิใจที่ผ้าไทยได้ไปเวทีโลก และต้องดูว่าจะสนับสนุนได้อย่างไรบ้าง. นายกรัฐมนตรี ยังได้รับชมผลงานเรื่อง "ชุมชนพลังงานแสงอาทิตย์แบบพึ่งพาตนเอง (Self-reliant Solar Energy Community)" จากองค์การบริหารส่วนตำบลหนองตาแต้ม จ.ประจวบคีรีขันธ์ ที่ได้รับรางวัล องค์กรภาครัฐยอดเยี่ยมประจำปี 2562 (United Nations Public Service Awards 2019) ในสาขาการพัฒนาประสิทธิภาพและความรับผิดชอบในหน่วยงานภาครัฐ จากองค์การสหประชาชาติ โดยไทยเป็น 1 ใน 11 ประเทศ ที่ได้รับรางวัลในปีนี้ซึ่งผลงาน "ชุมชนพลังงานแสงอาทิตย์แบบพึ่งพาตนเอง เป็นการผลิตไฟฟ้าจากพลังงานแสงอาทิตย์ให้ประชาชนในพื้นที่หมู่ที่ 8 บ้านวังวน ต.หนองตาแต้ม อ.ปรานบุรี จ.ประจวบคีรีขันธ์ ได้มีไฟฟ้าใช้ครบทั้ง 400 ครัวเรือน รวมทั้งสร้างระบบการบริหารจัดการเพื่อให้เกิดความยั่งยืน สามารถพึ่งพาตนเองได้นายกรัฐมนตรี ร่วมสมทบทุนในโอกาสที่คณะแพทยศาสตร์ จุฬาฯ ประชาสัมพันธ์รณรงค์การรับบริจาค “เข็มวันอานันทมหิดล” พ.ศ.2562 ซึ่งรายได้จะนำไปช่วยเหลือ พระภิกษุอาพาธ และ ผู้ป่วยยากไร้ โรงพยาบาลจุฬาลงกรณ์ สภากาชาดไทย และสนับสนุนการออกหน่วยเพื่อรับบริจาคโลหิตด้านสภาสังคมสงเคราะห์แห่งประเทศไทย ในพระบรมราชูปถัมภ์ ร่วมจำหน่ายดอกมะลิ สัญลักษณ์งานวันแม่แห่งชาติ ให้กับนายฯ โดยรายได้จากการจำหน่ายจะนำขึ้นทูลเกล้าฯ ถวายสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เพื่อโดยเสด็จพระราชกุศลตามพระราชอัธยาศัย และส่วนหนึ่งสมทบกองทุนร่วมใจสงเคราะห์ชุมชน  กระทรวงสาธารณสุข นำบุคคลากรฉีดวัคซีนป้องกันโรคไข้หวัดใหญ่ ในโครงการรณรงค์ฉีดวัคซีนป้องกันโรคไข้หวัดใหญ่ตามฤดูกาล ปี 2562 ให้กับนายกฯและ ครม. โดยโครงการดังกล่าวมีวัตถุประสงค์เพื่อลดการป่วยด้วยโรคไข้หวัดใหญ่และการตายเนื่องจากภาวะแทรกซ้อนของโรคไข้หวัดใหญ่